ເຈົ້າໜ້າທີ່ຈີນທຸບຕີ ນັກເຄື່ອນໄຫວຕາບອດ
ກຸ່ມປົກປ້ອງສິດທິມະນຸດກ່າວວ່າ ນັກເຄື່ອນໄຫວຕາບອດຄົນນຶ່ງ ໄດ້ຖືກເຈົ້າໜ້າທີ່ທຸບຕີ ຫຼັງຈາກລາວລັກສົ່ງວີດີໂອເທັບ
ກຸ່ມປົກປ້ອງສິດທິມະນຸດທີ່ມີສຳນັກງານຢູ່ຮົງກົງກ່າວວ່າ ຕຳຫຼວດຈີນໄດ້ທຸບຕີນັກເຄື່ອນໄຫວ ຕາບອດທີ່ຖືກກັກບໍລິເວນຢູ່ໃນພາກຕາເວັນອອກຂອງຈີນຍ້ອນພະຍາຍາມລັກລອບສົ່ງວີດີໂອ ເທບໃນວັນສຸກມື້ນີ້ ອອກໄປໃຫ້ພາຍນອກຮູ້ ກ່ຽວກັບການດຳລົງຊີວິດແບບເຄັ່ງຄັດ ພາຍໃຕ້ ການກັກບໍລິເວນນັ້ນ ກຸ່ມປົກປ້ອງສິດທິມະນຸດຈີນກ່າວໃນວັນສຸກມື້ນີ້ວ່າ ນາຍ Chen Guangchen ໄດ້ຮັບບາດ ເຈັບຮ້າຍແຮງຈົນບໍ່ສາມາດລຸກຈາກຕຽງໄດ້ ຍ້ອນການຖືກທຸບຕີຢູ່ທີ່ເຮືອນຂອງລາວ ໃນເຂດ ຊົນນະບົດໃກ້ໆກັບເມືອງ Linyi ໃນແຂວງ Shandong ໃນມື້ວັນອັງຄານຜ່ານມາແລະບໍ່ໄດ້ ຮັບອະນຸຍາດ ໃຫ້ໄປຮັບການປິ່ນປົວຢູ່ທີ່ໂຮງໝໍ ນາຍ Chen ໄດ້ຖືກກັກບໍລິເວນໃນເດືອນກັນຍາປີກາຍຫຼັງຈາກໄດ້ຖືກຈຳຄຸກມາເປັນເວລາ 4 ປີລຸນຫຼັງທີ່ລາວໄດ້ເປີດເຜີຍໃຫ້ຊາບກ່ຽວກັບການເຮັດແທ້ງລູກ ຂອງພວກແມ່ຍິງຖືພາຫຼາຍໆ ເດືອນທີ່ມີກັນຢ່າງແຜ່ກວ້າງ ແລະການບັງຄັບໃຫ້ເຮັດໝັນ ພາຍໃຕ້ນະໂຍບາຍຄວບຄຸມພົນ ລະເມືອງຂອງຈີນທີ່ອະນຸຍາດໃຫ້ມີລູກໄດ້ແຕ່ພຽງຄົນດຽວນັ້ນ